ไฟแนนเชียลไดเจสต์
CK ได้งาน 759 ล้านบาท
21 ก.ย. 2554

CK ได้งาน 759 ล้านบาท
บริษัท ช.การช่าง (CK) ได้ลงนามในสัญญา Engineering, Procurement and Construction Contract for 8 MW (AC) Solar Photovoltaic Power Park ณ ต.โคกไทย อ.ปักธงชัย จ.นครราชสีมา โครงการผลิตไฟฟ้าจากพลังงานแสงอาทิตย์ใน จ.นครราชสีมา กับบริษัท บางเขนชัย (บริษัทย่อย) มูลค่าสัญญา 759.70 ล้านบาท ไม่รวมภาษีมูลค่าเพิ่ม ระยะเวลาแล้วเสร็จประมาณ 270 วัน 
PB แจกเงินปันผล 37 สตางค์/หุ้น
คณะกรรมการบริษัท เพรซิเดนท์ เบเกอรี่ (PB) มีมติจ่ายเงินปันผลระหว่างกาลปีนี้ในอัตราหุ้นละ 0.37 บาท ให้ผู้ถือหุ้นที่มีชื่อในทะเบียนวันที่ 5 ต.ค. 2554 กำหนดจ่ายเงินวันที่ 14 ต.ค. 2554
TSF+ญี่ปุ่นรับงานแอร์พอร์ตลิงก์
คณะกรรมการบริษัท ทรีซิกตี้ไฟว์ (TSF) มีมติให้บริษัทร่วมลงทุนกับบริษัท โคอะฉะ (ประเทศญี่ปุ่น) โดยจัดตั้งบริษัทใช้ชื่อว่าบริษัท โคอะฉะ มีเดีย (ประเทศไทย) เพื่อรองรับการประมูลงานแอร์พอร์ตลิงก์ โดย บริษัทร่วมทุนดังกล่าว มีทุนจดทะเบียนเบื้องต้น 10 ล้านบาท บริษัท ทรีซิกตี้ไฟว์ ถือหุ้น 51% และบริษัท โคอะฉะ (ประเทศญี่ปุ่น) ถือหุ้น 49% 
บริษัทได้รับหนังสือจากบริษัท รถไฟฟ้า ร.ฟ.ท. ให้บริษัทได้เป็นผู้รับสิทธิในการบริหารจัดการโฆษณาทุกประเภทในบริเวณโครงการระบบขนส่งทางรถไฟเชื่อมท่าอากาศยานทั้ง 8 สถานี โดยมีอายุสัญญา 10 ปี และจะเริ่มดำเนินการติดตั้งและทำการตลาดพื้นที่โฆษณาดังกล่าวตั้งแต่บัดนี้เป็นต้นไป
ทั้งนี้ บริษัทร่วมทุนมีทุนจดทะเบียนเบื้องต้น 10 ล้านบาท โดยบริษัทมีสัดส่วนการถือหุ้น 51%